**Äidinkielen koe, 8. luokka**

**Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pisteet: \_\_\_\_\_\_ /92 Arvosana: \_\_\_\_\_\_\_\_\_\_\_**

**1. Ilmoita verbistä ”ostaa” kaikki mainitut muodot sekä myönteisenä että kielteisenä.**

pass. ind. pluskv.

m. 3. p. kond. perf.

y. 3. p. pot. perf.

pass. imp. prees.

m. 1. p. pot. prees.

y. 2. p. ind. imp.

y. 1. p. kond. prees.

m. 2. p. imp. prees.

y. 3. p.  kond. perf.

pass. pot. prees.

   **/20**

**2. Tee ohjeiden mukaan.**

**a) Imperatiivia voidaan käyttää oppikirjan mukaan kolmessa eri kielenkäyttötilanteessa. Kirjoita jokaisesta tilanteesta kieliopillisesti ja ajatuksellisesti järkevä virke, jossa käytät imperatiivia oikein.**

**Käsky:**

**Kielto:**

**Kehotus:**

**b) Konditionaalilla on oppikirjan mukaan neljä kielenkäyttötilannetta. Kirjoita jokaisesta niistäkin yksi kieliopillisesti ja ajatuksellisesti järkevä esimerkkivirke.**

**Jossittelu:**

**Toivomus:**

**Suostuttelu:**

 **Suunnittelu:**

 **/14**

**c) Muuta seuraavien virkkeiden potentiaalimuodot indikatiivimuotoisiksi, niin että virkkeiden potentiaalisuus säilyy. Muuta indikatiivimuotoiset verbit potentiaaleiksi. Virkkeiden merkitys ei  saa muuttua.**

Ehtinemme asemalle hyvin, jos lähdemme ennen kello kolmea.

Naapurimme lienevät ostaneen uuden auton, koska en ole nähnyt heidän enää ajavan punaisella Volvolla.

Kaikki joukkueemme pelaajat ovat todennäköisesti kunnossa, joten me pärjäämme mahdollisesti hyvin.

Martti on ollut koulussamme opettajana varmaankin ikuisuuden, mutta nyt näyttää siltä, että hän jää mahdollisesti eläkkeelle jo ennen joulua.

 **/8**

**3. Etsi tekstistä kaikki persoonamuotoiset verbit ja kirjoita niiden yläpuolelle oikea modus.**

**Rantaloman riemua**

Rannoilla kautta maailman päästetään irti arjesta. Ranta-alueiden luonto on kuitenkin haavoittuvaa ja kaipaa huomaavaisuuttasi.

Matkailijana voi muistaa luontoa monin tavoin. Älä jätä roskia rannoille ja pidä myös huoli muovipulloista mennessäsi ottamaan aurinkoa. Näin voit pelastaa eläimen hengen. Delfiinit, merileijonat, kilpikonnat ja monet muut eläimet erehtyvät usein nielemään vedessä kelluvia muoviroskia. Erehdyksestä voi seurata tappava suolitukos.

Ja halutessasi, että matkamuistosi ei olisi lajinsa viimeinen, toimi seuraavien ohjeiden mukaan: Valitse matkamuistoja, joihin ei ole käytetty uhanalaisia lajeja. Jätä ostamatta esineet, joissa on simpukan- tai kotilonkuoria. Unohda myös kilpikonnanluiset, koralliset, eebenpuiset ja muut harvinaiset materiaalit.

Lomalla voit tehdä myös muita eettisiä päätöksiä. Loma-alueen vakituisten asukkaiden kannalta olisi parasta, jos suosisit heidän tekemiään käsintehtyjä tuotteita ja kävisit syömässä paikallisissa ravintoloissa. Lisäksi kannattaa käyttää paikallisten asukkaiden tarjoamia palveluita mahdollisimman paljon. Usein lomakohteissa tavaroista, kuten vaatteista, saatetaan pyytää turisteilta ylihintaa. Lomailijan kannalta tämä on kaksipiippuinen juttu, sillä vaikka hinnat olisivatkin kalliimpia kuin paikallisille, lienevät ne silti melko alhaisia matkaajille. Mikäli maksat liikaa tuotteista, myyjät huomaavat turistien olevan valmiita kuluttamaan enemmän rahaa. Tämä johtanee hintojen keinotekoiseen nousuun, jota voidaan pitää huijaamisena. Muista olla siis samanaikaisesti eettinen mutta myös järkevä.

 **/30**

**4. Selvitä seuraavista verbeistä modus, aikamuoto ja persoona**

a) olisitte tulleet

b) rukoilkaamme

c) lienee lähdetty

d) syötte

e) olen

f) tehkööt

g) surisisit

h) oli nähty

i) opiskeltaneen

j) laulettakoon

                       **/20**

**Äidinkielen koe, 8. luokka**

**Nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Pisteet: \_\_\_\_\_\_ / Arvosana: \_\_\_\_\_\_\_\_\_\_\_**

**1. Ilmoita verbistä ”ostaa” kaikki mainitut muodot sekä myönteisenä että kielteisenä.**

pass. ind. pluskv. **oli ostettu ei ollut ostettu**

m. 3. p. kond. perf. **olisivat ostaneet eivät olisi ostaneet**

y. 3. p. pot. perf. **lienee ostanut ei liene ostanut**

pass. imp. prees. **ostettakoon älköön ostettako**

m. 1. p. pot. prees. **ostanemme emme ostane**

y. 2. p. ind. imp. **ostit et ostanut**

y. 1. p. kond. prees. **ostaisin en ostaisi**

m. 2. p. imp. prees. **ostakaa älkää ostako**

y. 3. p.  kond. perf. **olisi ostanut ei olisi ostanut**

pass. pot. prees. **ostettaneen ei ostettane**

   **/20**

**2. Etsi tekstistä kaikki persoonamuotoiset verbit ja kirjoita niiden yläpuolelle oikea modus.**

**Rantaloman riemua**

Rannoilla kautta maailman **päästetään** irti arjesta. Ranta-alueiden luonto **on** kuitenkin haavoittuvaa ja **kaipaa** huomaavaisuuttasi.

Matkailijana **voi** muistaa luontoa monin tavoin. **Älä jätä** roskia rannoille ja **pidä** myös huoli muovipulloista mennessäsi ottamaan aurinkoa. Näin **voit** pelastaa eläimen hengen. Delfiinit, merileijonat, kilpikonnat ja monet muut eläimet **erehtyvät** usein nielemään vedessä kelluvia muoviroskia. Erehdyksestä **voi** seurata tappava suolitukos.

Ja halutessasi, että matkamuistosi **ei olisi** lajinsa viimeinen, **toimi** seuraavien ohjeiden mukaan: **Valitse** matkamuistoja, joihin **ei ole käytetty** uhanalaisia lajeja. **Jätä** ostamatta esineet, joissa **on** simpukan- tai kotilonkuoria. **Unohda** myös kilpikonnanluiset, koralliset, eebenpuiset ja muut harvinaiset materiaalit.

Lomalla **voit** tehdä myös muita eettisiä päätöksiä. Loma-alueen vakituisten asukkaiden kannalta **olisi** parasta, jos **suosisit** heidän tekemiään käsintehtyjä tuotteita ja **kävisit** syömässä paikallisissa ravintoloissa. Lisäksi **kannattaa** käyttää paikallisten asukkaiden tarjoamia palveluita mahdollisimman paljon. Usein lomakohteissa tavaroista, kuten vaatteista, **saatetaan** pyytää turisteilta ylihintaa. Lomailijan kannalta tämä **on** kaksipiippuinen juttu, sillä vaikka hinnat **olisivatkin** kalliimpia kuin paikallisille, **lienevät** ne silti melko alhaisia matkaajille. Mikäli **maksat** liikaa tuotteista, myyjät **huomaavat** turistien olevan valmiita maksamaan tuotteista enemmän. Tämä **johtanee** hintojen keinotekoiseen nousuun, jota **voidaan** pitää huijaamisena. **Muista** olla siis samanaikaisesti eettinen mutta myös järkevä.

 **/30**

**3. Etsi seuraavasta tekstistä kaikki verbit ja jaottele ne persoona- (P = persoonamuoto) ja nominaalimuotoisiin (N = nominaalimuoto).**

Tyrannosaurus rexin jäljitelmää Lontoon luonnonhistoriallisessa museossa ***voi*** myös **haistaa**. Alun perin museo ***halusi*** **liikkuvan** ja **karjuvan** mallin **löyhkäävän** omalta itseltään. Haju ***olisi koostunut*** esimerkiksi saaliseläinten verestä ja **pilaantuneista** lihakimpaleista T-rexin hampaiden välissä.

”T-rex ***on*** mahdollisesti ***ollut*** likaisin ja **mädäntyneimmän** hajuinen olio, joka koskaan ***on elänyt***. Vaikka hyeena ***haisisi*** kymmenen kertaa pahemmalle kuin nyt, sen haju ***ei pääsisi*** lähellekään tyrannosauruksen löyhkää”, ***selitti*** paleontologi Jack Hornes. ”***Enpä haluaisi*** **jutella** sen kanssa aamulla kasvotusten”, ***sanoi*** toinen paleontologi Harley Armstrong.

Museolta ***menikin*** pupu pöksyyn: ”***Tutkimme*** useita hajuja, mutta **mädäntyvä** liha ***oli*** niin vastenmielinen, että ***päädyimme*** T-rexin elinympäristön hajun esittelyyn”, museon edusta ja Audrey O’Connell ***sanoi***. Nyt petomallin ympärillä ***tuoksahtaa*** **pistävän** turpeiselta. Dinosauruksen tuoksut ***ovat*** ilmeisestikin muodissa. Museoiden hajujen kehittelyyn **erikoistunut** Frank Knight ***kertoi***, että häneltä ***on tilattu*** kokonainen dinosaurustuoksujen sarja: kuolleen dinosauruksen haju, dinosauruksen hengityksen haju sekä, no, kolmatta ***voisi*** **kutsua** dinosauruksen jätöksen hajuksi.

Eläessään noin 65 miljoonaa vuotta sitten tyrannosaurus rex ***pystyi*** **juoksemaan** 40 kilometriä tunnissa ja **repimään** saaliinsa 15-senttisillä hampaillaan palasiksi. Julman pedon vatsa ***sulatti*** myös luita ja sarvia.     **/50**